FRA  NÆR  OG  FJERN 


REGIONALKONFERENCEN 


1200-1400  Sidste  Dages  Hellige  i  Falkoner  Centret 


1200  -  1400  nnedlennnner  blev  I 
weekenden  d.  7.-8.  septennber  op- 
bygget ved  regionalkonferencen  for 
Danmark,  som  blev  afholdt  i  Falko- 


nercentret på  Frederiksberg  under  le- 
delse af  ældste  Thomas  S.  Monson, 
De  tolvs  Kvorum.  Tilstede  var  også 
ældste  Joseph  B.  Wirthlin  præsident 

for  det  nydannede  områdepræsident- 
skab,  samt  naturligvis  vore  »egne« 
stavspræsidenter  og  nnissionspræsi- 
denten. 

Både  ældste  Monson  og  præsi- 
dent Wirthlin  opfordrede  os  til  at 
styrke  vore  fanniliebånd,  og  at  under- 
vise vore  børn  så  de  er  forberedte  til 
at  tage  på  mission  og  blive  viet  i 
templet. 

For  dem  der  kom  til  konferencen, 
overværede  den  og  så  tog  hjem  var 
det  en  dejlig  åndelig  oplevelse,  men 
der  var  mange  der  havde  været  med  i 
planlæningen  af  dette  store  arrange- 
ment, for  hvem  det  også  var  en  nerve- 
pirrende  og  spændende  tid.  Dem  skal 
der  sendes  en  varm  tak  for  det  arbejde 
de  har  lagt  i  dette  store  arrangement 
som  så  mange  nød  glæde  af. 

Ældste  Monson  afsluttede  konfe- 
rencen med  at  velsigne  stavenes 
medlemmer,  familier  og  hjem  i  kraft 
af  sit  hellige  apostelembede,  og  med 
dette  højdepunkt  drog  de  hellige  hver 
til  sit  med  en  kærlighed  til  evangeliet 
i  hjertet,  og  den  travle  apostel  ilede 
videre  til  sin  næste  opgave  hos  hel- 
lige et  andet  sted  på  jordkloden. 

TAJ 


Ældste  Thomas  S. Monson, 
oversætter  Carsten  Gram. 


Ældste  Joseph  B. Wirthlin, 
oversætter  Tom  Ahlmann  Jensen. 


Ældste  Bo  G.Wennerlund, 
oversætter  Niels  O.Andersen. 


Missionspræsident  S.Svendsen. 

Foto:  Michael  Kofod 

Spejder  Jamboree 


Kære  brødre  og  søstre. 

Må  jeg  have  lov  at  dele  en  aldeles 
dejlig  oplevelse  med  jer?  Fra  d.  31. 
juli  til  d.  8.  august  blev  der  afholdt  en 
jannboree  for  alle  kirkens  spejdere  fra 
Finland,  Sverige,  Norge,  Dannnark  og 
U.S.A.  (fra  baserne  i  Tyskland).  Det 
var  den  første  nordiske  jamboree,  så 
det  var  også  på  den  måde  et  historisk 
spejderstævne.  Jamboreen  var  opdelt 
i  8  byer  med  hver  sin  leder,  Danmark 
havde  ansvaret  for  tre  af  byerne, 
nemlig  byen  »Garden  Grove«  med  br. 
Knud  Hentzen  som  leder,  »Paradise« 
med  br.  Bent  Bisgaard  som  leder,  og 
»Lone  Tree«  med  undertegnede  br. 
Jørn  Holm  Bendtsen  som  leder.  Om- 
rådet, som  var  lejet,  lå  mellem  de  to 
store  svenske  søer  Våneren  og  Vått- 


ern  i  et  meget  naturskønt  område. 

Dagene  var  fyldte  med  dejlige  op- 
levelser, først  og  fremmest  vil  jeg 
nævne  drengenes  hjælpsomhed  og 
villighed,  aldrig  før  har  der  været  en 
så  forsonlig  og  venlig  omgangstone, 
som  den  der  fandtes  her.  Af  aktivitet- 
er skal  følgende  trækkes  frem: 

24-timers  hiken  bød  virkelig  på 
strabadser.  Langt  de  fleste  drenge  gik 
turen  i  bagende  sol,  med  fuld  oppak- 
ning. Undervejs  måtte  de  løse  for- 
skellige opgaver  og  lytte  til  områdets 
historie,  samt  modtage  åndelige  be- 
læringer eksemplificeret  gennem 
spejderaktiviteter.  Da  de  ca  25  km.  var 
overstået  forventede  alle  ledere  at 
drengene  ville  være  helt  udasede, 


To  raske  spejdere  deltager  i  olympiaden.  Kim  Poulsen,  Århus  og  Mikkel  Vestergaard 
Poulsen,  Silkeborg. 

Et  udsnit  af  jamboree-delta 

ytrigerne  undervejs  kunne  lede  en  på 
sporet.  Men  straks  drengene  havde 
sundet  sig  lidt  i  lejren  tumlede  de  sig 
atter  rundt  i  lejren  for  fuld  udblæs- 
ning. Som  leder  åndede  man  lettet 
op,  turen  havde  altså  ikke  været  for 
hård. 

En  hel  dag  var  afsat  til  olympiade 
og  her  blev  der  lagt  megen  iver  for 
dagen.  Man  kunne  deltage  i  kanosej- 
lads, stafetsvømning,  kast  med  red- 
ningsreb,  terrænløb,  løb  på  forhin- 
dringsbane, gå  på  tønde  og  kaste 
med  stammer.  Alt  blev  afviklet  som 
det  skulle  med  finale  og  kåring  af  de 
bedste  hold.  Flere  hold  var  internati- 
onalt sammensat,  hvilket  selvfølgelig 
rystede  venskaber  godt  sammen. 

Nævnes  skal  også  markedsafte- 
nen, som  helt  og  aldeles  druknede  i 
en  kæmpetordenbyge  med  aflysning 
til  følge.  Ikke  fordi  regnen  forhindre- 
de at  aktiviteterne  kunne  afvikles. 


3rne  ved  en  lejrbålsaktivitet. 

men  fordi  drengene  måtte  grave  om- 
kring teltene  for  at  forhindre  vandet  i 
at  trænge  ind  i  teltene.  Specielt  var 
lejren  »Lone  Tree«  hårdt  ramt,  her 
måtte  man  ned  i  40  cm.  dybde  for  at 
få  vandet  væk.  Men  som  en  af  spejd- 
erne udtrykte  det  efter  at  arbejdet  var 
færdigt:»Jeg  tror  at  Herren  lod  det 
regne  for  at  vi  kunne  blive  styrkede  i 
vort  broderskab«.  Det  var  godt  at  se, 
hvordan  man  hjalp  hinanden,  ikke 
så  snart  man  havde  klaret  sit  eget,  gik 
man  i  gang  med  at  hjælpe  naboen. 

Den  sidste  aften  var  vi  alle  samlet 
til  et  lejrbål,  der  blev  sunget,  fremført 
sketches,  fremvist  indianske  danse 
og  sluttelig  gik  alle  i  en  lang  række 
ned  til  søen,  hvor  de  skibe  man  havde 
snittet  i  løbet  af  dagn  blev  søsat  med 
et  lagkagelys  i;  Det  var  et  meget 
smukt  syn  at  se  så  mange  både  glide 
ud  på  vandet. 

En  aktivitet  som  ganske  opslugte 

Et  stykke  pionerarbejde  af  den  »rappe«  slags.  Århus  Bison  Trop. 


Lejrbål  for  alle  danske.  Der  annonceres  en  aktivitet  af  aftenens  leder  Jørn  Holnn 
Bendtsen. 

drengene  og  som  virkelig  viste  livenn 
der  havde  handelstalent  opstod,  da 
drengene  begyndte  at  bytte  spejder- 
nnærker.  Nu  var  der  ingen  sprog- 
grænser, alt  kunne  lade  sig  gøre. 
Efter  denne  aktivitet  som  spontant 
begyndte  søndag  eftermiddag  var  der 
flere  drenge  som  ikke  kunne  vise  sig  i 
en  reglementeret  uniform;  det  var 
dem  som  ikke  havde  byttemærker, 
men  som  istedet  måtte  klippe  af  uni- 
formen, men  det  var  vigtigt  at  erhver- 
ve sig  nogle  gode  mærker  til  minde 
om  turen.  Undertegnede  byttede  sit 
bælte  bort  for  et  sæt  amerikanske 
spejderbøger,  bytteglæden  nåede 
længere  end  til  drengene. 

Hver  morgen  var  der  afsat  tid  til  20 
minutters  studium,  hvor  emnet  var 
missionærforberedelser.  De  unge 
havde  lejlighed  til  at  sætte  sig  mål  ud 
fra  undervisningen,  som  var  meget 
detaljerig. 

Set  fra  et  ledersynspunkt  var  det 


en  vellykket  jamboree,  der  blev  knyt- 
tet mange  gode  kontakter  og  aftalt 
fremtidige  planer.  Nævnes  skal  at 
ældste  Robert  L.  Backman  (præsi- 
dent for  Unge  Mænd)  gav  mange 
inspirerede  råd  og  oplysninger,  men 
ikke  mindst  begejstrede  han  lederne 
ved  sit  engagement  i  spejdersagen. 

Tak  til  jamboree-komiteen  med 
broder  Thomas  Hulldin  i  spidsen,  tak 
til  ledere  og  spejdere,  og  ikke  mindst 
tak  til  forældrene  der  sendte  deres 
drenge  afsted.  Jeg  håber  drengenes 
entusiasme  vil  fortælle  alle  at  der  er 
brug  for  at  støtte  spejderarbejdet.  Jeg 
håber  hver  eneste  sommerlejr  må 
blive  en  »Zions  lejr«,  et  sted  hvor 
drengene  udvikles  til  gode  ledere  og 
bliver  fortrolige  med  en  »primitiv« 
tilværelse  og  erhverver  sig  evnen  til  at 
holde  ud  selv  om  det  er  hårdt  når  f. 
eks.  rygsækken  gnaver  i  skulderen  og 
maven  knurrer  af  sult. 

Jørn  Holm  Bendtsen 


Ledere  i  byen  »Lone  Tree«,  fra  venstre:  Thomas  Gerrbo,  Sverige;  Jørn  Holm  Bendtsen, 
Danmark;  Draw  Baird,  U.S.A.;  Jan  Mattson,  Sverige;  broder  Salminen,  Finland;  Ole 
Køster,  Danmark;  Ake  Johansen,  Norge;  Alex  Paaske,  Danmark;  Henrik  Nielsen, 
Danmark;  Virgil  Patterson,  U.S.A. 

København  stavs  familielejr  1984 


Da  det  nu  var  femte  gang  khb.  stav 
holdt  familielejr,  kan  man  begynde  at 
tale  om  der  er  skabt  en  tradition, lige- 
ledes er  der  ved  at  være  skabt  tradi- 
tion for  at  vejret  er  det  bedste  som- 
mervejr med  solskin  fra  morgen  til 
aften.  Lejren  blev  i  år  afholdt  på 
Møen,  til  forskel  fra  de  tidligere  lejre, 
som  har  været  afholdt  i  Sverige,  og  vi 
var  fra  ledelsens  side  spændt  på 
hvorledes,  det  ville  forløbe  på  dansk 
jord  (strand). 

Vi  havde  arrangeret  os  med  Vest- 
møen campingplads  ved  Haarbølle, 
en  lille  ikke  særlig  moderne  plads 
med  plads  til  200  overnattende.  Den 
ligger  i  den  skønneste  danske  natur 


og  stranden  er  en  af  de  bedste  bade- 
strande jeg  har  oplevet  i  Danmark. 
Møen  er  et  af  Danmarks  historiske 
tyngdepunkter,  idet  det  var  i  Fane- 
fjorden ikke  ret  langt  fra  vores  lejr,  at 
Kong  Valdemar  samlede  sin  flåde  på 
over  1000  skibe  før  togtet  mod  Ven- 
derne. Et  mere  lyst  hoved  oplyste 
lejren  om  at  Hovedstaden  på  Møen, 
Stege,  også  i  dag  har  stor  indflydelse 
i  de  danske  hjem,  i  det  han  mente  at 
de  berømte  stegepander  stammer 
herfra 

Lejren  startede  lørdag  den  7. juli, 
og  vi  havde  fået  en  afdeling  for  os 
selv,  hvor  det  var  muligt  at  ligge  i  en 
stor  rundkreds  og  i  løbet  af  dagen 


Mon  det  er  træning  til  lejrmesterskabet? 

blev  kredsen  fuld  og  lejren  gav  genlyd 
af  glade  børns  leg  og  råb  og  af  for- 
ældrenes tilrettevisninger  og  udbrud, 
da  teltene  skulle  samles  og  rejses. 
Tilmelding  og  betalmg  skulle  ske 
inden  lejren  begyndte  og  der  var 
ca.120  tilmeldte,  når  jeg  skriver  ca.  er 
det  fordi  der  var  tilmeldeinger  og  af- 
meldinger lige  til  det  sidste,  og  der 
var  også  nogle  enkelte  som  slet  ikke 
meldte  noget  som  helst,  men  det  er 
hvad  der  sker,  og  som  man  må  leve 
med.  Det  samme  skete  på  lejren,  hvor 
der  var  nogle,  der  var  med  os  i  week- 
enden og  derefter  tog  på  arbejde  eller 
forlod  os  i  løbet  af  ugen  så  resultatet 
var  at  ca.  120  deltog  i  lejren. 

Det  daglige  program  startede  kl. 7. 
hvor  de  mest  morgenduelige  stod  op 
og  gjorde  gymnastik,  der  blev  fortalt 
at  een  morgen  var  der  20  morgendue- 
lige gymnaster.  Kl.  9.00  var  dagens 
eneste  obligatoriske  møde  hvor  alle 
De  unge  hygger  sig  og  nyder  det  gode  vejr 


Gertie  Andersen  giver  os  et  åndeligt  budskab 


g 


Alle  samledes  morgen  og  aften 


lejrens  deltagere  tiavde  nnødepllgt.  Vi 
havde  her  en  daglig  åndelig  opbyg- 
gende tid  sammen.  Sang  og  bøn, 
derefter  fortalte  et  par  familier  om 
deres  omvendelse  til  Kirken,  det  var 
åndeligt  og  fornøjeligt  at  høre  disse 
beretninger.  Derefter  blev  dagens  ak- 

Udsendt  missionær 


tiviteter  gennemgået  og  vi  startede  på 
nogle  dejlige  aktive  dage.  Om  aftenen 
kl.  20.  havde  vi  fire-side  med  lege  - 
skets,  sang  og  snobrød.  Efter  8  dejli- 
ge aktive  dage  brød  lejren  op,  og  hver 
især  drog  videre  til  andre  ferieople- 
velser eller  styrket  til  hverdagens  slid. 

KM 


Birger  Elmgreen  Sørensen 
Fredericia  ward 
rejsted.17.november1983  til 
England  London  South  mission. 

Det  stod  i  Stjernen  for  50  år  siden 


•ORGANi 


SØGER  LÆRDOM  VED  LÆSNING  OG  VED  TRO 


NUMMER  21 


1.  XOVEMBKR  1934 


83.  AARGANG 


KONCERT  I  RANDERS. 

Mandag  den  8.  Oktober  gav  Aarhus  og  Aall)org  Sangkor 
under  Ledelse  af  .Eldsle  Richard  D.  Johnsen  og  Organist 
Sosler  Lilly  Jensen  en  ypperlig  Koncert  i  Randers  med  Assi- 
stance af  Soster  Rieber,  Herr  Jens  Pedersen  og  Hen-  Anton 
Hansen.  Det  er  vistnok  første  Gang  i  Den  danske  Missions  Hi- 
storie, at  noget  saadant  har  været  forsøgt,  og  for  at  et  saa  stort 
Arrangement  kunde  gaa  godt,  har  det  krævet  stor  Opofrelse 
og  Anstrengelser  af  hver  enkelt  af  Deltagerne,  men  Lønnen 
udeblev  heller  ikke,  thi  Koncerten  blev  en  Kæmpesukces. 

Et  meget  interessant  Piogram  blev  udfort  og  hostede  vel- 
fortjent Bifald  af  de  tilstedcvauende.  Indbefattet  Korenes 
Medlemmer,  som  talte  62  Stemmer,  var  der  iall  knap  .'^.,0  na^-r- 
vanende,  og  deriblandt  fandtes  ogsaa  et  Par  Journalistei-,  som 
oplog  Rapport.  I  en  lille  Pavse  benyttede  Grensforstaiider  Ma- 
rius Poulsen,  Randers  Lejligheden  til  at  sige  et  Par  Ord  til 
de  tilstedevarende,  og  til  Slut  gav  Missionspræsident  Alma 
L.  Petersen,  som  sammen  med  sin  Hustru  lige  var  kommet 
fra  Odense,  nogle  Bemærkninger. 

Som  for  sagt  blev  Koncerten  en  stor  Sukces,  og  vi  haaber. 
at  denne  Koncert  har  givet  os  flere  Venner  i  Randers  Bv.  Vi 
takker  med  disse  Linier  hver  enkelt,  som  har  bidraget  til,  at 
dette  .\rrangement  har  været  fuldfort.  W.  O.  P. 

København  stavs  sportsdag 

Den  25.  august  afholdt  København  medlemmer  fik  styrket  hjertet  og  ven- 
stav sportsdag  hvor  mange  af  stavens     skabet.  Foto;  Michael  Kofod 


På  billedet  ses  et  udsnit  af  dagens  deltagere. 


Ken  Madsen,  Københavns  3.ward  og  Keng  Wah  Pang,  Københavns  2.ward. 

Institutspecialer  i  bogform 


Institutprogrammet  giver  hvert  år 
mange  unge  en  uforglemmelig  ople- 
velse, og  en  uanet  mængde  viden  om 
kirken  og  dens  lære.  I  år  har  institut- 
lærer Flemming  Hall,  København, 
skrevet  historie  ved  at  lade  sine  ele- 
vers afhandlinger  om  Mormons  Bog 
udgive  i  bogform.  Han  skriver  selv  i 
sit  forord:  »Det  er  en  meget  stor 
glæde  at  undervise  Kirkens  ungdom. 
Den  gode  ånd  de  bringer  til  institut- 
klassen, giver  Guds  ord  mulighed  for 
at  vokse  og  bære  frugt. 

Dette  års  emne  var  Mormons  Bog, 
og  næsten  100%  af  klassens  elever 
valgte  studieplan  A,  som  kræver  en 
afhandling  om  årets  emne. 

Vi  har  ønsket  at  præsentere  disse 
afhandlinger  eller  beretninger  i  bog- 
form, fordi  de  er  så  udmærket  af- 
spejler de  unges  klare  forståelse  af 
Jesu  Kristi  Evangelium. 

For  at  give  vore  søskende  i  ud- 


landet et  indblik  i  vort  arbejde,  var  det 
vort  ønske  at  oversætte  alle  artikler  til 
engelsk.  Men  det  viste  sig  desværre 
ikke  at  være  muligt. 

Det  er  også  vort  håb,  at  denne  bog 
kan  inspirere  andre  af  vore  unge  til 
yderligere  fremgang. 
Flemming  Hall 
Institutlærer.« 

Bogen  hedder  »Til  Erindring... 
Alma  46:12«  og  indeholder  forskellige 
afhandlinger  der  spænder  fra  »Kvin- 
der i  Mormons  Bog  kontra  Kvinder  i 
verden  i  dag«  til  »Esajas  i  Mormons 
Bog«  og  »Jareds  broder  Mahonri  Mor- 
iancumer«.  Bogen  er  rigt  illustreret 
med  et  gruppebillede  i  farver,  og  et 
billede  af  forfatteren  til  hver  enkelt 
afhandling.  Den  vil  blive  til  stor  glæ- 
de for  instituteleverne,  deres  foræl- 
dre og  ikke  mindst  deres  efterkom- 
mere. TAJ 

Foto:  Michael  Kofod 

Verdensberømt  dansk  mormon-maler 


c. c. A.Christensen   var  digter,  »Drømmen  om  Amerika«-katalog, 

samfundsrevser  og  missionær  og  nu  skriver  Aase  Bak  bl.a.  følgende  i  en 

berømmet  som  en  af  sin  tids  store  helsides-artikel  med  4  farvegengivel- 

malere.  I  Nationalmuseets  store  ser: 


« 


Håndkærrepionerer 

c. c. A.Christensens  mormon-panorama 

Maleren  Carl  Christian  Anton 
Christensen  (C.C.A.)  (1813  -  1912) 
udvandrede  til  Amerika  i  1857.  Ikke  så 
meget  fordi  han  forventede  at  få 
arbejde  som  kunstner  der,  men  fordi 
han  var  blevet  omvendt  til  mormon. 
Sammen  med  talrige  andre  nyom- 
vendte  tilbagelagde  han  den  2.000 
km.  lange  strækning  over  prærien  til 
fods  med  håndtrukne  kærrer  (fra  Iowa 
til  Salt  Lake  City  i  Utah).  Denne  op- 
levelse og  andre  fra  pionertiden  skil- 
drede han  senere  i  talrige  malerier. 

1 1970,  næsten  60  år  efter  sin  død, 
blev  C. C. A.Christensen  pludselig  be- 
rømt, idet  hans  såkaldte  Mormon-pa- 
norama udråbtes  til  årets  fund  i  ame- 
rikansk kunst.  Panoramaet,  som 
kunstneren  arbejdede  på  i  flere  år,  var 
slet  ikke  tænkt  som  en  museums- 
genstand. Det  var  et  pædagogisk 
hjælpemiddel  og  et  propagandamid- 
del, der  skulle  fortælle  nyomvendte 


og  endnu  ikke  omvendte  historien  om 
»Jesu  Kristi  Kirke  af  Sidste  Dages 
Hellige«  (Mormon-Kirken).  I  23  sce- 
ner (hvoraf  22  er  bevaret,  hver  med 
målene  175-250  cm)  fortaltes  om 
mormonernes  lidelser,  lige  fra  grund- 
læggeren Joseph  Smidt  havde  sine 
første  syner  i  begyndelsen  af  1820er- 
ne,  til  efterfølgeren  Brigham  Young  i 
1847  førte  den  forfulgte  flok  af  tros- 
fæller til  deres  nye  hjemsted  i  Utah. 
C. C. A.Christensen  fortalte  historien, 
så  den  kom  til  at  minde  om  Gamle 
Testamentes  beretning  om  det  jødis- 
ke folks  lidelser  under  flugten  fra 
Ægypten. 

Maleren  rejste  rundt  med  panora- 
maet om  vinteren,  når  markarbejdet  lå 
stille  (han  var  også  farmer),  og  tjente 
på  denne  måde  penge  til  missions- 
rejser  i  Europa. 

Aase  Bak 


Bosættelse  i  Missiourl. 

Det  kan  tilføjes,  at  C. C. A.Chris- 
tensen er  forfatter  til  en  af  de  mest 
kendte  og  yndede  salmer  i  »Den  blå 
bog«,  nemlig  »Mon  hjemme  i  dalen 
jeg  savnes«.  Og  at  Forlaget  Moroni  i 
efteråret  84  udsender  en  bog  om 
C.C.A.C.,  forsynet  med  8  farvebilag, 
trykt  af  B.Y.U.  Der  arbejdes  også  på, 
at  de  22  kæmpelærreder  kan  blive 
udstillet  på  Moesgaard  ved  Århus, 
når  »Drømmen  om  Amerika«  i  1985 
flyttes  dertil.  Kirken  har  produceret 
en  spillefilm  om  vor  berømte  lands- 
mand. Den  vil  blive  forsynet  med 
danske  undertekster,  såfremt  planer- 
ne om  at  bringe  malerierne  hertil  kan 
gennemføres. 


C. C. A.Christensens  malerier  (der 
er  mange  foruden  de  22  panorama- 
billeder) var  (og  er)  hovedattraktionen 
i  det  ny-åbnede  museum  i  Salt  Lake 
City  for  kunst  og  historie.  I  kataloget 
dertil  findes  en  gengivelse  i  farver  af 
C.C.A.s  maleri,  der  forestiller  et  par 
missionærer  på  arbejde  i  en  dansk 
landsby.  (Det  og  så  Chr.  Dalsgaards 
berømte  »Tvende  af  Mormonernes 
saakaldte  Apostler«  er  så  vidt  vides 
de  eneste  malerier,  der  viser  mormon- 
missionærer i  Danmark.) 

C. C. A.Christensens  billeder  fin- 
des ofte  som  forsidebilleder  på  Den 
danske  Stjerne. 

JWS 


Pøbelen  angriber  det  forladte  Nauvoo. 

